ઉલ્લેખનીય છે કે શહેરમાં ટાઉન હોલ ખાતે આંતરરાષ્ટ્રીય હિન્દુ પરિષદ-(AHP) અને રાષ્ટ્રીય મહિલા પરિષદ દ્વારા દેખાવો પણ થયા હતા. જેમાં ‘બહેનોનું રક્ષણ કરો, બળાત્કારીઓને સજા આપો’ જેવા સૂત્રોચ્ચાર પણ થયા હતા. આ દેખાવો અંગે રાષ્ટ્રીય મહિલા પરિષદના રાષ્ટ્રીય અધ્યક્ષા ડો.મુક્તાબેન મકાણીએ જણાવ્યું કે, મહિલાઓ પર જે રીતે અત્યાચાર વધી રહ્યાં છે તેવી સ્થિતિમાં સરકાર કડક કાર્યવાહી કરે તે જરૂરી છે. ગુજરાતમાં જ મોટી સંખ્યામાં બળાત્કારના કેસ નોંધાયા છે, તે ચિંતાની બાબત છે. અમે પહેલાં ગુજરાતની બહાર જતાં ત્યારે કહેતા કે રાત્રે ૨.૦૦ વાગ્યે પણ બહાર નીકળી શકીએ છીએ. જોકે વર્તમાન સ્થિતિ પહેલાં જેવી રહી નથી. જ્યારે અમદાવાદના બળાત્કારની ઘટના માટે કહેવાનું કે આરોપીઓ તાત્કાલીક પકડાવા જોઈએ.